Na temelju odredbe članka 391. stavka 1. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15- pročišćeni tekst i 94/17- ispravak pročišćenog teksta ), članka 37. stavka 1. alineja 7. Statuta Grada Šibenika ( Službeni glasnik Grada Šibenika broj 2/21), Gradsko vijeće Grada Šibenika, na 14. sjednici od 16. lipnja 2023. godine, donosi

O D L U K U

o dopuni Odluke

o prodaji nekretnina u vlasništvu Grada Šibenika označenih kao čest.br. 5944/5 K.O. Šibenik

i čest.br. 962/5 K.O. Šibenik neposrednom pogodbom

Članak 1.

Odluka o prodaji nekretnina u vlasništvu Grada Šibenika označenih kao čest.br. 5944/5 K.O. Šibenik i čest.br. 962/5 K.O. Šibenik, donesena na 11. sjednici od 19. prosinca 2022. godine, objavljena u („Službenom glasniku Grada Šibenika“, broj 12/22), dopunjuje se na način da se u članku 3. dodaje stavak 2. koji glasi.

„Gradsko Vijeće Grada Šibenika je suglasno da se kupoprodajna cijena iz stavka 1. ovog članka isplati u dva jednaka obroka kroz dvije proračunske godine i to 2023 i 2024“.

Članak 2.

Ova odluka stupa na snagu osmog dana od dana objave u „Službenom glasniku Grada Šibenika“.

KLASA:940-01/22-01/ 159

URBROJ:2182-1-07/5-23-5

Šibenik,16. lipnja 2023. godine

**GRADSKO VIJEĆE GRADA ŠIBENIKA**

 PREDSJEDNIK

dr.sc. Dragan Zlatović

Obrazloženje

Županija šibensko-kninska iskazala je interes za kupnju nekretnina označenih kao čest.br. 5944/5 K.O. Šibenik i čest.br. 962/5 K.O. Šibenik u naravi zgrada Studentskog doma na Šubičevcu u Šibeniku, neposrednom pogodbom u smislu čl.41. i 45. Zakona o upravljanju državnom imovinom („Narodne novine“, broj 52/18).

Predlagatelj je mišljenja da predmetna zgrada koja se godinama koristila kao hostel i studentski dom ne odgovara potrebama rada gradske uprave, kao ni potrebama trgovačkih društava i javnih ustanova kojima je Grad osnivač te da je u ovom trenutku istu najoportunije prodati te je Gradsko Vijeće donijelo Odluku o prodaji na svojoj sjednici od 19. prosinca 2022. godine.

U implementaciji gore navedene Odluke, pri sastavljanju kupoprodajnog ugovora kupac Županija šibensko-kninska zatražila je obročnu otplatu kupoprodajne cijene pa se udovoljavajući traženju donosi ova Odluka o dopuni Odluke o prodaji nekretnina u vlasništvu Grada Šibenika označenih kao čest.br. 5944/5 K.O. Šibenik i čest.br. 962/5 K.O. Šibenik neposrednom pogodbom.